ming030890/wiki-yue-high-quality huggingface dataset:
立場新聞高層大搜捕

立場新聞高層大搜捕係指2021年12月29號，香港傳媒《立場新聞》高層同新聞從業員接連被香港警務處國家安全處以「串謀發布煽動刊物」嘅罪名大規模搜捕而引起嘅事件。呢次大搜捕係自2021年6月17號壹傳媒高層大搜捕以嚟，香港警方再對香港傳媒發動大規模搜捕，引起香港本地輿論同國際社會廣泛爭議。受搜捕事件影響，《立場新聞》停止運作，網站同所有社交媒體停止更新，又遣散所有員工。

被搜捕者名單
《立場新聞》前董事、前總編輯：鍾沛權
《立場新聞》前董事：周達智
《立場新聞》前董事：吳靄儀
《立場新聞》前董事：方敏生
《立場新聞》前董事：何韻詩
時任《立場新聞》署理總編輯：林紹桐
前《蘋果日報》副社長：陳沛敏
其中何韻詩、吳靄儀、方敏生三人喺2021年12月30號獲得保釋。

背景
2021年6月17號，香港警務處國家安全處以涉嫌違反《港區國安法》「串謀勾結外國勢力」罪為由拘捕香港壹傳媒董事同高層之後，立場新聞喺6月27號宣佈將同年5月前發佈嘅文章下架，暫停接受贊助。同時，何韻詩等六人辭去董事職務，但新聞編採仍然持續運作。
2021年12月3號，保安局局長鄧炳強喺撲滅罪行委員會會議嘅記者會上，批評《立場新聞》介紹大潭峽懲教所智慧監獄嘅報道「妖魔化」智慧監獄，又話同年11月11號刊出嘅香港中文大學衝突報道「同事實不符」，「美化暴力行為」。鄧炳強話，任何人或組織，無論係媒體定係非政府組織包裝，只要係違法、想危害國家安全，警方都會揾到證據。《立場新聞》編輯部其後回應鄧炳強嘅言論，表示會堅持報道真相，認為「唯有充分嘅言論同新聞自由，俾多元嘅觀點互相交流交鋒，先有助社會進步，長治久安」。

過程
2021年12月29號約清晨六點，國家安全處拘捕《立場新聞》六名高層同前高層，包括前總編輯鍾沛權、前董事吳靄儀、何韻詩、周達智、方敏生同時任署理總編輯林紹桐，指六人涉嫌違反刑事罪行條例第9同第10條「串謀發布煽動刊物罪」。另外，副採訪主任陳朗昇就被帶走協助調查。林紹桐之後辭任總編輯職務。《立場新聞》同日下晝宣佈即時停止運作，網站同所有社交媒體立即停止更新，並會喺日內刪除，《立場新聞》所有員工被遣散，而6,100萬港幣資產亦被警方凍結，係「香港國安法」實施以嚟所凍結嘅最大金額。
另外，香港記者協會主席陳朗昇喺《立場新聞》嘅Facebook專頁進行直播，嗰陣有警員手持由裁判官羅德泉發出嘅法庭手令，要求進入寓所搜查。警方話陳朗昇涉嫌串謀發布煽動刊物，之後禁止陳朗昇進行直播，又警告錄影將會構成阻差辦公。陳朗昇喺新界沙田嘅屋企被警方搜查咗大約1個鐘，但佢無被捕，只係電腦設備同記者證被查封。
同時，警方人員亦去到觀塘開源道55號開聯工業中心，封鎖《立場新聞》辦公室搜查，唔俾記者進入同停留。警方搜證四個幾鐘頭，共帶走33箱證物。
另外，早前被控違反港版國安法，正喺大欖女懲教所還柙嘅前《蘋果日報》副社長陳沛敏亦被捕，涉及喺《立場新聞》發表煽動刊物。陳沛敏係《立場新聞》前總編輯鍾沛權嘅老婆，早喺2021年6月被香港國安處拘捕，涉嫌違反《國安法》第29條「串謀勾結外國或境外勢力危害國家安全罪」，之後被加控一項串謀刊印、發布、出售、分發或複製煽動刊物罪，意圖引起憎恨或藐視中央或特區政府等，案件押後至2022年2月24號再訊，陳沛敏還押喺大欖女懲教所。
警方國安處高級警司李桂華話，警方喺搜捕行動入面檢獲大量電腦、電子器材、電話、文件同50萬蚊現金。亦根據《香港國安法》第3條實施，凍結《立場新聞》大約6,100萬蚊資產。佢又話，警方正調查《立場新聞》喺英國設立分社嘅目的，又質疑《立場新聞》同外國勢力勾結，違反咗香港國安法規定嘅犯罪行為。
當日晚上十一點，立場新聞移除各網站、社交媒體嘅所有內容。網站貼出停止運作公告；公告入面，立場新聞重申其獨立自主同埋堅守香港核心價值嘅編采方針，又感謝讀者嘅支持。
同日，香港警方宣佈通緝包括立場新聞董事蔡東豪、前董事練乙錚在內嘅多名相關涉案人士。

影響
《立場新聞》被搜捕事件引起咗香港社會廣泛關注同寒蟬效應。12月30號，《立場新聞》英國分社宣佈，即日起停止一切業務，英國分社主任楊天帥辭職，網站嘅報導同社交媒體帖文亦全部移除。香港獨媒新聞亦宣佈喺2022年1月1號零時停止運作專頁，並喺日內刪除，香港獨媒新聞所有有關人員同時解散。
喺臺灣，香港組織同人權團體喺12月30號發起「聲援香港新聞自由，抗議極權清算《立場》」集會，手舉「香港自由」嘅海報遊行到中國銀行臺北分行集結，聲援被逮捕嘅《立場新聞》高層，同時抗議香港政府侵犯新聞言論自由。
立夏

立夏係廿四節氣中嘅第七個，響陽曆5月5號或者5月6號，亦即係太陽響黃經45°嗰日。呢日代表住夏天開始。
立原元夫

立原元夫（1913年1月14號—？）係大日本帝國足球員，司職中場，曾經喺1934～1936年間爲日本足球代表隊出場4次，重參加過1936年夏季奧林匹克運動會。
立川小太郎

立川小太郎（1997年1月4號—）係日本足球員，打守門員位置，效力長野帕塞羅。
立園

立園（粵拼：laap6 jyun4）係中國廣東開平嘅花園別墅，1936年由旅美華僑謝維立出錢兼起好，喺塘口鎮潭溪村同北義村附近。佢既係國家AAAA級旅遊區，又係全國重點文物保護單位，有「細觀園」嘅美譽。
2013年香港電影《一代宗師》試過喺呢個園區攞過景。

風格
園區以《紅樓夢》寫嘅大觀園做襯托，意境係「小橋、流水、人家」，好生動噉將古典園林同歐美流行嘅別墅建築相結合，喺中國華僑由私人起嘅園林界嚟講算一流嘅品質。入面分有大花園、細花園同別墅區三部分，而且每個區雖然用人工河或圍墻隔開咗，但用咗橋亭同埋通天迴廊接埋一齊，形成「園中園」同「景上之景」嘅風格。
別墅區
以中西合璧嘅泮文、泮立等6棟別墅同2座碉樓；室內嘅擺設同裝飾都幾豪華又豐富，而且珍寶無數。
大花園
以立園大牌坊同本立道生牌樓做軸心，兩邊擺住兩條鋼整嘅打虎鞭。入咗牌坊之後重有放生池、百鳥園同花藤亭響度。園區西北角嘅毓培别墅係點睛之作，由園主譚玉英出錢起嘅。

附近嘅交通
巴士：
立園站
自駕車：
東向西行：到325國道嘅116.2km公里牌標記附近轉右入去2.6km路程即到
西向東行：到325國道嘅116.2km公里牌標記附近轉左入去2.6km路程即到
高速：到開陽高速公路嘅塘口站落，繼續行5.1km路程即到。

門票同開放時間
開放時間
每日08:30～17:30
門票
成人票每位￥100。
6＜歲數≤18／全日制大學本科或以下學歷啲人：半票
身高＜1.2m嘅細路：免費
年紀＞60嘅老坑（要有個人有效身份證）／1.2m≤身高＜1.5m嘅細路：半票
立山小種

立山小種，茶一種，紅茶一種，出自福建武夷山，係小種茶發源地。官話叫正山小種。
英文寫Lapsang souchong。
綠達拿

綠達拿（學名：Anax junius）係蜻蜓嘅一種物種。
綠野僊館

綠野僊館，香港遊樂場之一，喺大埔頭，九廣鐵路側，英文叫Green Ville Amusement Park。佢喺戰後開設，華僑商人鄧綽然，投資港幣幾十萬。一九四九年一月廿二號禮拜六開張。館有酒吧、酒家、旅舍、遊樂場、舞廳等設施。游泳池重起緊，南約理民府巴利主持剪綵，旅舍每座兩三間房，分佈園林各處。不過開張半年就迫住執笠。皆因國共內戰已迫近廣東，同年七月廿七號禮拜三，香港政府宣佈收返塊地做英軍軍營。同期粉嶺安樂村都一同徵用。
佢塊地戰前原本為道教場所，後改為遊樂場名華樂園。及後一九四一年日本攻入香港，全港淪陷。而綠野僊館之後，為英軍軍營，後再重拾遊樂場，名松園仙館。如今為華樂豪庭。
綠騎士

綠騎士（英文：Green Knight）係亞瑟王傳說入邊嘅神秘騎士，由摩根勒菲蠱惑亞瑟王嘅圓桌騎士而創辦嘅邪惡騎士團隊。
綠魔

綠魔（Green Goblin）係驚奇漫畫嘅大奸角之一，亦係蜘蛛俠嘅主要敵人之一。佢真名叫Norman Osborn，因為一次化學失敗而令佢變成綠魔。佢重試過代替S.h.i.e.l.d成為H.a.m.m.e.r嘅領導人同埋組織復仇者，不過喺仙宮之戰大敗而俾人捉咗。
綠野仙生

《綠野仙生》（英文：The Lorax）係套2012年美國電腦動畫片，	克里斯雷納德執導。
綠野仙蹤

《綠野仙蹤》（英文：The Wizard of Oz）係一系列美國童話小說，始於 1900 年。個故仔講到住喺干沙州嘅少女桃樂絲·基奧畀大風吹咗去魔幻國度柯茲國。
矮人

矮人（粵拼：ngai2 jan4 / 英文：dwarf，眾數係 dwarves）係源自古代日耳曼人民俗嘅一種傳說生物，亦都成日出現喺廿世紀起嘅奇幻故仔當中，例如《魔戒》嘅世界就有以矮人族做中土世界嘅主要種族之一。
喺現代奇幻當中，精靈通常畀人描繪成生得矮，但身體粗壯力大無窮，男嘅矮人通常會有濃密嘅鬍鬚，好多時畀人描繪成喺工藝上有特殊天賦，能夠打造精良嘅武器，例如《魔戒》入面就有零舍擅長採礦同打造武器嘅矮人族。

古代傳說
19 世紀一幅圖畫，描繪廿世紀前傳說中嘅矮人嘅形象。
睇埋：仙子、精靈同北歐神話
矮人嘅形象源自日耳曼人（德國人、瑞典人同挪威人等幾個民族嘅祖先）嘅民間傳說。根據呢啲傳說，矮人屬於仙子（fairy）嘅一類，可以再細分幾種，不過冚唪唥都生得矮，有啲得嗰 45 cm 左右咁高，個樣據講就多數似鬍鬚濃密嘅老男人，有啲會駝背。
啲傳說仲有講到，矮人可以分做山矮人同礦矮人兩大派：
山矮人：顧名思義住喺深山；山矮人有相當程度嘅文明，分做多個王國同部落，有高度嘅社會組織－啲傳說有講到矮人國王同軍隊；佢哋會住喺地底嘅宮殿裏面，儲埋好多黃金同寶石，而且佢哋仲好聰明，擅長金工等嘅工藝，識得用礦物打造有魔法力量嘅劍同戒指，有部份嘅傳說甚至仲話山矮人有特異能力，曉（例如）變身或者隱形呀噉。一般認為，山矮人冇乜惡意，有陣時仲可能會好心幫人，不過有部份嘅山矮人會偷嘢，甚至拐走人類，尤其鍾意拐生得靚嘅後生女仔。
礦矮人：據講住喺礦山底層，一般都冇山矮人咁友善，所以礦工好多時都會因為驚咗佢哋而（例如）擺低啲嘢食喺礦場度做貢品。

現代奇幻
睇埋：奇幻種族、托爾金、魔戒同中土世界
廿世紀起嘅奇幻故仔成日都會提到矮人，當中英格蘭作家托爾金（J. R. R. Tolkien）嘅《魔戒》（LotR）廣泛噉畀人話係創始咗現代奇幻當中嘅矮人形象：托爾金深受日耳曼人嘅文化影響，大量噉喺佢啲作品裏面採用源自古日耳曼民間傳說嘅橋段，例子有矮人同精靈；《魔戒》描繪嘅中土世界嘅居民分做好幾個種族，當中矮人就係其中一族；中土世界裏面啲矮人同日耳曼人傳說入面嗰啲好相似－佢哋生得矮但身體粗壯力大無窮、著住好似維京人噉嘅服裝、鍾意黃金同酒、鬍鬚濃密、而且擅長採礦同打造武器。
《魔戒》係20世紀最出名嘅奇幻作品之一，對奇幻界影響深遠，例如
《龍與地下城》（D&D）、
《魔法風雲會》（MtG）、
《魔獸世界》（WoW）、
《闇龍紀元》（Dragon Age）、
《OVERLORD》
《銀河洞穴大冒險》
... 等嘅奇幻作品都有用到托爾金式嘅矮人。
家傳戶曉嘅德文童話故事《白雪公主》都有講到擅長採礦嘅七個小矮人。

圖集
《龍與地下城》嘅矮人《龍與地下城》嘅矮人 中土世界嘅矮人形象中土世界嘅矮人形象 呢幅畫描繪雪白同玫瑰紅遇到小矮人。呢幅畫描繪雪白同玫瑰紅遇到小矮人。
呢幅插圖描繪七個小矮人望住瞓著咗嘅白雪公主。呢幅插圖描繪七個小矮人望住瞓著咗嘅白雪公主。
矮接骨木

矮接骨木（Sambucus ebulus）係五福花科接骨木屬嘅植物，主要分佈喺南歐同西南亞地區。
矮星系

矮星系（英文：dwarf galaxy）係由一千粒至幾十億粒恆星組成嘅星系，而銀河系有二千億至四千億粒恆星。
矮海豚屬

矮海豚屬（學名：Cephalorhynchus）係鯨目海豚科嘅其中一個屬。
矮牽牛

矮牽牛（粵拼：ngai5 hin1 ngau4；學名：Petunia × atkinsiana）係茄科矮牽牛屬嘅草本植物，原產阿根廷。

用途
植株好多時攞嚟做庭院植物同綠籬植物，花成日俾人睇。
矮傍水

矮傍水，又叫牆腳綫、地腳綫、牆裙，係傍水一種，喺牆身底一到兩尺。佢用來保牆唔會撞花。矮傍水可以用唔同嘢整，可以用水泥造，亦可以加板。現今電綫，有時亦收喺矮傍水入面。

文
英文叫矮傍水做baseboard或skirting。
短體單棘躄魚

短體單棘躄魚（學名：Chaunax brachysomus）係單棘躄魚科單棘躄魚屬嘅其中一個種。
短鰭單鰭魚

短鰭單鰭魚（學名：Pempheris poeyi）係單鰭魚科單鰭魚屬嘅其中一個種。
1215年

1215年係平年。

大件事
蒙古軍佔領金中都。
英格蘭國王約翰簽咗《大憲章》。
1524年

1524年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：嘉靖三年
越南：統元三年
朝鮮半島
中宗十九年
檀紀：3857年
日本
大永四年
皇紀：2184年
佛曆：2066年 - 2067年
回曆：930年 - 931年
猶太曆：5284年 - 5285年
1522年

1522年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：嘉靖元年
越南：光紹七年、統元元年
朝鮮半島
中宗十七年
檀紀：3855年
日本
大永二年
皇紀：2182年
佛曆：2064年 - 2065年
回曆：928年 - 929年
猶太曆：5282年 - 5283年
1520年代

1520年代係指1520年去到1529年之間嗰十年。
羅馬尼亞文文學

羅馬尼亞文文學（Romanian literature）泛指用羅馬尼亞文寫嘅文學作品。
羅馬尼亞航空

）係羅馬尼亞嘅國家航空公司，亦係天合聯盟嘅成員，總部喺布加勒斯特。
羅馬書

《羅馬書》（古希臘文：Προς Ρωμαίους；又譯《羅馬人書》，全稱《保羅達羅馬人書》，簡稱《羅》，天主教全稱聖保祿宗徒致羅馬人書），係由使徒保羅寫畀當時喺羅馬教會嘅一封信。內容集合佢對基督教信仰，尤其喺罪同救恩等問題嘅獨特見解，對後世嘅基督教神學研究有一定影響。

簡介
作者：保羅
日期：57年春天
地點：哥林多
收信人：喺羅馬嘅信徒
保羅寫羅馬書係為計劃訪問羅馬教會嘅事做準備。保羅嘅計劃係先喺羅馬信徒中工作一段時期，然後等佢哋幫助繼續前往西班牙。佢解釋對基督教信仰嘅了解，同呢個信仰應該點樣喺信徒生活裏面實踐。呢卷係保羅對佢傳嘅信息解釋得最詳盡嘅一封信。
保羅首先問候羅馬教會嘅信徒，話畀佢哋知佢成日為佢哋祈禱。佢指出呢封信嘅重點係講明：因為福音顯示上帝稱人為義嘅道路，呢條路係由信心開始而且用信心結束。
保羅進一步發揮呢個主題，無論係猶太人定係外邦人，都一定要稱義。世上嘅人都處喺罪嘅權勢下，只有相信耶穌基督先可以稱義。跟住，保羅描寫人同上帝有呢種關係之後將獲得與基督結連嘅新生命。信嘅人得稱為義，上帝嘅靈使佢從罪同死嘅權勢得到釋放。喺第五至第八章保羅亦討論上帝律法嘅目的，同上帝嘅靈喺信徒生命裏面嘅功效。然後保羅討論猶太人同外邦人喺上帝對人類嘅計劃中所扮演嘅角色。佢嘅結論係：猶太人拒絕耶穌係上帝計劃嘅一部分，上帝要透過耶穌使全人類得到佢嘅恩典。保羅相信猶太人唔係永遠拒絕耶穌。最後佢討論基督徒應有嘅生活態度，特別強調要用愛心同人相處。佢亦提到基督徒事奉上帝，對國家同其他人嘅責任，同良心嘅問題。最後佢以個人問候同頌讚上帝嘅話結束呢封信。
羅馬條約

《羅馬條約》 (英文：Treaty of Rome) 係成立歐洲經濟共同體嘅條約，喺1957年3月喺羅馬度簽。

歷史
喺1957年3月，嚟自比利時、法國、意大利、盧森堡、荷蘭、同埋西德嘅代表，正式喺羅馬簽咗呢份條約。呢份條約喺1958年1月1號正式生效，成為咗歐盟條約系列嘅兩份主要條約之一，而另外嗰份就係《馬城條約》。

目標
呢份條約提出咗重要嘅經濟一體化政策，包括減低關稅、成立關稅同盟、為工人、貨物、資金、同服務而創立共同市場等等。除此之外，呢份條約亦都成立咗歐洲委員會，同埋為歐盟提供共同嘅農業、運輸、同埋社會安全網政策。
羅馬教廷

羅馬教廷，通常簡稱教廷，係天主教會入面聖座嘅行政機構，輔助教宗處理成個天主教會嘅事務，辦公地方喺梵蒂岡。
羅馬尼亞足球代表隊

羅馬尼亞足球代表隊係代表羅馬尼亞嘅足球隊，由羅馬尼亞足球總會打理，會出席國際足球賽事好似世界盃同歐洲國家盃咁。
笑拳怪招

《笑拳怪招》（The Fearless Hyena）係1979年港產片，由成龍、田俊、任世官主演。
笑傲江湖

《笑傲江湖》係作家金庸寫嘅武俠小說，1967年出版，初頭喺新加坡《新明日報》連載，後嚟喺1967年4月20日至1969年10月12日喺《明報》連載，之後結集出版。

改編作品
呢個表唔完整，歡迎加料。
笑傲江湖 (1990年電影)
笑傲江湖 (1984年電視劇)
笑傲江湖 (1996年電視劇)
笑容

笑容，或者叫微笑，係種面部表情，個嘴兩邊嘅肌肉會提起，令嘴角向上，通常係開心嘅表現。
笑林

笑林（粵拼：siu3 lam4；簡化字：笑林；1956年—2015年3月23號）；原名係趙學林（ziu6 hok6 lam4；赵学林）；之前嗌過趙小林（ziu6 siu2 lam4；赵小林）同趙別林（ziu6 bit6 lam4；赵别林）嘅名；佢係中華人民共和國嘅國家一級演員兼相聲演員同主持人。

生平
細個嗰時參加過中央人民廣播電台嘅少年廣播合唱團。喺佢入做北京曲藝團之後開頭無奈就話學山東快書，但係後嚟拜咗馬季先至改學相聲。喺1980年開始到2001年期間，佢同李國盛一齊合作，整咗成百幾段相聲出嚟。而呢啲相聲甚至重攞埋獎。喺2007年重做咗中國鐵路文工團嘅rap歌團長。
2015年3月23號凌晨2點鐘，佢因為白血病死咗，終年59歲。
科索沃地區

科索沃地區係歐洲東南邊巴爾幹半島一笪地方，2008年由塞爾維亞獨立，國號科索沃。
科特

科特，全名斯里賈亞瓦德納普拉科特（Sri Jayawardenepura Kotte）係斯里蘭卡法定首都，亦係哥林堡嘅衛星城市。
科琴加河

科琴加河係俄羅斯一條河，屬伊利姆河嘅右支流，由伊爾庫茨克州負責管轄，河道全長140公里，流域面積約3,830平方公里，發源自中西伯利亞高原，河水主要嚟自融雪同埋雨水。
科發

科發（Forfar）係英國蘇格蘭安格斯首府，人口萬四多啲。
科索沃

或科索沃（阿爾巴尼亞文：Kosova 或 Kosovë；塞爾維亞文：Косово 或 Kosovo），係響歐洲巴爾幹半島嘅一個國家（有爭議地區），原本係南斯拉夫塞爾維亞共和國嘅其中一個自治省。佢北面係塞爾維亞，南面係阿爾巴尼亞同北馬其頓，東面係保加利亞，西面係黑山。人口族群中有90%以上係阿爾巴尼亞人，分布科索沃大部分地區，而其他少數民族主要係塞族同黑山人，並主要分布於北科索沃地區。
科索沃嘅主權地位向來都係一個好受國際社會所關注嘅問題，其中當地大部分嘅阿族人一直爭取同要求科索沃獨立，但塞族人則視科索沃為塞爾維亞自古以嚟嘅固有領土，唔畀阿族人搞獨立運動。終於喺2008年2月17號，時任科索沃總理哈辛·塔奇響科索沃首都普里什蒂納國會單方面宣佈脫離塞爾維亞共和國獨立。直到依家，已經有至少119個聯合國國家承認科索沃係個獨立國家，啫係超過一半嘅聯合國會員國都承認。

簡史
中世紀科索沃曾經係塞爾維亞王國嘅政治中心，之後俾鄂圖曼帝國佔領咗成五百年，阿族人就喺呢個時候搬咗入去，喺1912年科索沃併入塞爾維亞版圖成為第一南斯拉夫公國嘅一部分。
二次大戰之後，科索沃同塞爾維亞併咗入南斯拉夫社會主義聯邦共和國，而且有自己自治權，一路到1989年塞爾維亞取消科索沃自治權地位，啲阿族人就好唔滿意，其實佢哋一直都要求科索沃獨立，但係塞爾維亞仍然決定取消科索沃自治權地位，就激化咗科索沃嘅民族矛盾。到1992年南斯拉夫社會主義聯邦共和國解體，啲阿族人乘機宣佈成立科索沃共和國，不過起初國際社會唔承認，而科索沃局勢一度搞到立立亂。

科索沃戰爭
内文：科索沃戰爭
1999年3月24號，由美國話事嘅北約以「消除人道災難」為理由，開展咗「科索沃戰爭」。呢場仗以人權同埋民族問題為理由。巴爾幹半島係俄羅斯南進戰略嘅主要基地，俄南兩國係歷史盟友。輿論普遍認為，通過科索沃戰爭，美國加強咗對歐洲安全嘅主導權，減少俄羅斯嘅戰略空間同影響力。美國嘅根本戰略目標係建立一種以美國為政治仲裁者嘅穩定嘅（歐亞）大陸均勢，唔畀可以統治歐亞大陸從而又可以挑戰美國嘅挑戰者出現。呢單嘢之後，科索沃喺6月中開始由聯合國托管。

獨立
喺2008年2月17號科索沃議會舉行特別會議，通過咗一項獨立宣言，宣佈科索沃已經脫離塞爾維亞共和國，係一個獨立主權國家，定國名做科索沃共和國。俄羅斯同塞爾維亞嘅政府都反對科索沃獨立，但係聯合國安理會1244號決議壓倒性咁成功通過，保護科索沃入面嘅難民同流離失所嘅人。截至2020年9月5號，已經有119個聯合國國家承認科索沃係獨立國家。
科皮亞波

科皮亞波（Copiapó），係智利一個城市。
科爾采

科爾采係阿爾巴尼亞嘅第八大城，人口大約8萬。
維他命C

維他命C係人類同一啲動物所需嘅營養素，佢喺動物身上有幫傷口止血等作用。
維他命A

維他命A（Vitamin A）係種維他命，亦係人類必需營養素嘅一種，最常見嘅係視黃醇，亦有視黃醛同視黃酸。維他命A主要作用係維持健康嘅視覺。
維他命B3

維他命B3（粵拼：wai4 taa1 ming6 B saam1，Niacin）係種維他命，分子式C6H5NO2，喺啲動物產品、生果同菜到都有呢種維他命。
維他命

維他命（粵拼：wai4 taa1 ming6）或 維生素，係一堆十零隻有機化合物嘅名，係種營養生物體需要微量，一般而言生物體唔識自己喺體內造，需要食落肚得到。
唔似得醣類、蛋白質以及脂肪畀生物體能量，組成細胞，維生素調節新陳代謝。維生素唔夠會搞到健康出問題；多得滯會中毒。
維他命B1

維他命B1，學名硫胺，係維他命B嘅一種，可以預防腳氣病，其中一個主要來源係米糠。
維他命B2

維他命B2（粵拼：wai4 taa1 ming6 B ji6，Riboflavin）係種維他命，分子式C17H20N4O6，喺雞蛋、菜、牛奶同第啲奶製品、肉、蘑菇同杏仁等等嘅嘢食到都有呢種維他命。
1398年

1398年係平年。

大件事
12月17號：帖木兒攻佔德里。
禁止廣東通番。
大朝鮮國崇禮門（又嗌南大門）開始起。
羅勒醬

羅勒醬（pesto），又叫意式香草醬、青醬、香蒜醬，係意大利常見嘅調味醬，起源自熱那亞，材料包括羅勒（九層塔）、蒜、松仁、橄欖油同巴馬臣芝士。
羅凱鈴

羅凱鈴（英文：Judas Law，1994年6月6號—）係香港女歌手，2015年開始參與街頭表演，2019年正式出道。
羅力威

羅力威（英文：Adason Lo，1986年6月9號—）係個香港男創作歌手，2009年，參加第一屆《亞洲星光大道》贏得總冠軍，簽約亞洲電視正式入行。由於多次成為單集第一名，故被稱為「冠軍王」。2012年簽約英皇娛樂，同年發行首張個人原創大碟。
羅凱珊

羅凱珊（英文：Kama Law，1988年11月16號—）係香港模特兒，因為拍過邦民日本財務廣告，而有「邦民女」嘅稱號。除咗廣告，佢亦拍過幾套戲同出過寫真集。
羅列他

《羅列他》（粵拼：lo4 lit6 taa1；英文：Lolita；俄文：Лолита）係俄羅斯裔美國作家納博哥夫嘅英文小說，1955年發表，故仔係講個卅七八歲嘅男人鍾意咗佢十二歲嘅繼女。1962年嘅出名導演——寇比力克將佢改篇做同名電影，即係《一樹梨花壓海棠》。
羅加蘭

羅加蘭（挪威文：Rogaland）係挪威嘅郡，首府斯塔凡格。
羅勇府

羅勇府係泰國一個府，喺東部地區，首府羅勇。

漏油
2022年1月尾，Star Petroleum Refining Public Company Ltd嘅一條管道爆裂導致20至50噸嘅原油漏到覆蓋47 km2 嘅水域，有啲油去到20公里外嘅羅勇府。
羅勇

羅勇（泰文：ระยอง）係泰國羅勇府嘅首府，喺泰國灣東岸，人口6.4萬。
1800年嘅瑞典

1800年嘅瑞典係介紹瑞典喺1800年嗰陣發生過啲乜事。
1802年嘅瑞典

1802年嘅瑞典係介紹瑞典喺1802年嗰陣發生過啲乜事。
1800年嘅美國

1800年嘅美國係介紹美國喺1800年嗰陣發生過啲乜事。
1802年嘅美國

1802年嘅美國係介紹美國喺1802年嗰陣發生過啲乜事。
1801年嘅美國

1801年嘅美國係介紹美國喺1801年嗰陣發生過啲乜事。
1802年

1802年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：嘉慶七年
越南
西山朝：寶興二年
阮朝：嘉隆元年（農曆五月開始）
朝鮮半島
純祖二年
檀紀：4135年
日本
享和二年
皇紀：2462年
佛曆：2344年 - 2345年
回曆：1216年8月26號 - 1217年9月6號
猶太曆：5562年4月27號 - 5563年4月6號
儒略曆：1801年12月20號 - 1802年12月19號
法國革命曆：X年雪月11號 - XI年雪月10號
修正儒略日（MJD）：-20774 - -20410

大件事
3月25號：法蘭西第一共和國同大英帝國簽《Treaty of Amiens（英文：Treaty of Amiens）》，兩國暫時休戰。
3月28號：德國天文學家歐伯斯發現智神星，係人類繼穀神星之後發現嘅第二粒小行星。
越南廣南阮氏嘅阮福映推翻西山朝，建立阮朝。
1801年嘅瑞典

1801年嘅瑞典係介紹瑞典喺1801年嗰陣發生過啲乜事。
第5屆中華民國總統選舉

第5屆中華民國總統選舉響1972年3月21號舉行，而副總統選舉就響3月22號舉行。
呢次選舉係中華民國第五次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北市陽明山中山樓到進行。副總統選舉同總統選舉分開計票，而且亦唔係同總統同一張名單選嘅選舉制度。
選舉結果，蔣中正成功連任第五任總統，行政院長嚴家淦就成功第二次贏出連任副總統。
第5屆印尼立法機構選舉

第5屆印尼立法機構選舉喺1987年4月23號舉行。呢次選舉席數由三百六十席加到四百席。
結果係由專業集團黨攞到二百九十九大獲全勝。
第5屆中華民國國民黨黨主席選舉

第5屆中華民國中國國民黨黨主席選舉響2017年5月20號舉行。

背景
響民進黨嘅蔡英文總統上台一周年嘅時候，國民黨進行黨主席選舉，而今屆國民黨黨主席選舉被視為歷來競爭最激烈嘅一次，一共有六個人角逐，大約四十六萬名黨員可以到全台灣五百幾個票站投票。如果冇候選人攞到過半數選票，最高票數嘅兩個候選人將會進入下個月4號嘅次輪投票。

洪秀柱
尋求連任嘅現任黨主席洪秀柱返到響新北市嘅大本營投票，沿路有支持者為佢打氣。洪秀柱有信心能夠連任，亦呼籲無論點都好黨都要團結。

吳敦義
選前響民調領先嘅前副總統吳敦義率先到台北嘅票站投票。吳敦義呼籲黨內響選後要團結，又用天氣暗喻國民黨前景。

郝龍斌
另一名熱門人選台北前市長郝龍斌就到基隆投票，佢相信首輪有候選人得票過半嘅機會唔大，佢呼籲黨員出來投票，重話有信心能夠躋身下一輪高票贏出。

民意調查
當地一項民意調查話，響民意領先嘅前副總統吳敦義會響首輪投票攞到過半數贏出；另外即使民眾唔滿意蔡英文表現，但響地方選舉重有三成幾人會優先考慮民進黨候選人，比國民黨多一成。而藍營嘅智庫亦發現，國民黨支持度只係領先民進黨唔夠四個百分點。

分析
新選出嘅黨主席任期係四年，最大任務係帶領國民黨出戰出年嘅縣市長選舉，甚至有可能代表黨出戰2020年嘅總統選舉。

投票日
票站響下畫四點閂門，馬英九前總統、台中前市長胡志強等黨內重量級人馬都已經投咗票。
第5千年

第5千年係公元開始第五個千年，喺第4千年同第6千年中間，由4001年1月1號到5000年12月31號。

天文現象
地球會出現2360次日食。
4285年8月6號：金星掩軒轅十四。
4296年11月22號：金星掩心宿二。
4557年11月10號：金星掩軒轅十四。
4747年8月14號：金星掩軒轅十四。
約4380年，海爾博普彗星會返到太陽系，上一次係1996年到1997年。
約4876年，1811年大彗星會返到太陽系。
第5屆卡塔爾市政選舉

第5屆卡塔爾市政選舉喺2015年5月13號舉行。
第5屆伊朗總統選舉

第5屆伊朗總統選舉響1989年7月28號舉行。
第5屆北越國會選舉

第5屆北越國會選舉喺1975年4月6號喺北越度舉行。
呢次選舉同上屆一樣都係只有越南祖國陣線出嚟選，而越南祖國陣線代表晒北越嘅政黨（包括越南共產黨）所以搞到有啲爭議，據當地新聞報導投票率係98.26％。
胎盤

胎盤（粵拼：toi1 pun4，學名：placenta），係一種淨係喺雌性哺乳類動物有娠紀嗰陣或者係每一隻哺乳類動物重係個胎嗰陣時先有嘅暫時器官，位置喺子宮內側嘅表面。胎盤負責分開媽咪同埋個胎啲血，同埋會分泌hCG令到子宮內膜保持住一定嘅厚度。
胖伴

《胖伴》（Chubby Honey），係香港電視娛樂製作嘅真人騷節目，由2018年2月25號開始逢禮拜日22:30-23:00喺ViuTV播。節目搵咗5對體重加埋過350磅嘅肥仔肥妹拖友或者兩公婆，參加為期100日嘅減肥比賽，按比例減重最多嘅一對可以獨得10萬蚊獎金。

節目調動
2018年3月18號：由於直播《英格蘭足總盃 - 半準決賽：韋根 對 修咸頓》，所以暫停播映一集。
2018年4月15號：由於直播《第37屆香港電影金像獎頒獎典禮》，所以暫停播映一集。
2018年4月22號：由於直播《英格蘭足總盃 - 準決賽：車路士 對 修咸頓》，所以暫停播映一集。
胎死腹中

胎死腹中（英文：Intrauterine fetal death；IUFD）係指個胎響阿媽肚入面死咗，對人類嚟講就係指懷孕咗五到六個月之後嘅事。
「胎死腹中」亦可以用嚟比喻個計劃，或者諗法未實行，甚至未講畀人聽，已經柴咗（例如布拉格之春）。
胎盤前置

胎盤前置（粵拼：toi1 pun4 cin4 zi3，英文：Placenta praevia），係指胎盤喺子宮頸開口嗰個位附近度塞住咗嘅情況。
胎神

胎神，人胎之神，保護胎兒，遊走住家各方。當日所在家中部位，不宜郁動，更加唔好裝修，不然會對胎兒不利。通書會寫有避忌之位。
古時婦女有孕都有相當風險，為咗胎兒安產，諸多避忌從此而生，胎神亦係其中一樣。各方術士亦有一套說法。

計法
常見跟通書，內有兩種，一種按月，另一種按日干支，定屋內部位，即六甲胎神。
按月計，正月房牀，二月戶窗，三月門堂，四月廚灶，五月房牀，六月牀倉，七月碓磨，八月廁戶，九月門房，十月房牀，十一月灶爐，十二月房牀。
按干支為逐日遊方。
再有一種以懷胎月起計，一共十月，各有屋內部位。一月在門，二月牀，三月在灶，四月在椅，五月在窗，六月在牆，七月在桌，八月在門檻，九月在井，十月在布。
胖妹

佢係胖虎嘅妹，亦係成個故事中胖虎唯一一個對得好好仔，胖妹都好鍾意佢阿哥。喺初時嘅故事中，當有事唔跟住佢中意嘅方式發展時會有壞脾氣，不過佢喺後期嘅故事中變得成熟咗。鍾意畫漫畫，不時都投稿。
如果唔係多啦A夢出現而改變咗未來，佢將來會成為野比大雄嘅老婆，所以佢早過小夫同胖虎第一次亮相。然而，多啦A夢成功完成咗佢使命，大雄最終娶咗源靜香。胖妹呢個通常畀認為係一個同佢阿哥有住相同血脈嘅匿，真名從未透露過。

家族
老公：茂手持夫
阿哥：剛田武
阿嫂：后藤夏美
親家老爺：野比大雄
親家奶奶：源靜香
女：茂手小緣（改嫁後係野比小緣）
女婿：野比雄助
侄：剛田小優
外孫：野比赤雄
外玄孫：野比世修
呢篇胖妹係關於多啦A夢嘅楔位文章，重未寫完嘅。麻煩你幫手充實佢。
糧船灣天后廟

糧船灣天后廟喺香港新界西貢糧船灣362約293號地段，起廟時間已無從稽考，廟裏面珍藏嘅文物之中，有一個喺乾隆六年（1741年）重鑄嘅古鐘，重有浮雕、龍轎同龍頭等，都係清代文物。
喺1996年被列為二級歷史建築，2010年11月10號改評為香港三級歷史建築。
糧船灣超級火山

糧船灣超級火山（英文：High Island Supervolcano）喺香港新界西貢區糧船灣伸到果洲群島一帶，山體向東傾斜約莫30度，直徑有18公里，係香港以至成個中國東南部第一座被發現嘅古代超級火山。依家喺一座死火山，位置幾乎包澌香港地質公園西貢東部嘅火山岩區，依家多數火山岩已經被風化侵蝕，得番啲殘餘，而且座火山大部分都喺海平面之下。

結構
呢座死火山上面個部分係火山岩，由糧船灣伸到果洲群島，幾乎包澌西貢東部地質公園入面大塊土地。火山口喺糧船灣一帶，當時岩漿嚟自九龍半島同港島北部，岩漿通過幾條通道向東輸送，穿過馬鞍山同將軍澳。座火山上次爆已經係1億4千萬年前嘅事，噴出約莫1萬3千億立方米嘅火山灰，啲灰冷卻凝固之後，變成一轆轆六角石柱。火山嘅深層部係花崗岩，由淺入深噉由西貢向九龍同香港島伸開去。土木工程拓展署已經喺嗰度採樣，然後交畀外國相關機構化驗測年。

史
土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山。土木工程拓展署為咗呢嗰發現寫咗篇文，並喺2012年1月美國地球物理期刊《Geochemistry, Geophysics, Geosystem》入面 發表。

火山爆發
破邊洲嘅六角石柱
糧船灣超級火山上次爆係1億4千萬年前嘅事，火山爆發嗰陣，幾百立方千米嘅高矽質岩漿從地殼淺層嘅岩漿庫湧出，同時間造成附近幾公里嘅地殼下陷而呈現出盆地地形，形成一個破火山口（破火山口指嘅係因為冇咗岩漿支撐而崩塌咗嘅火山口）。當時噴出約莫1萬3千億立方米嘅火山灰，啲灰急速凍咗凝（king4）埋收縮之後，變成依家可以喺糧船灣、果洲群島度見到嘅六角凝灰岩柱。
超級火山指嘅係可以引發極大規模爆發嘅火山，係以火山嘅噴發量嚟計嘅，當時糧船灣超級火山爆發，爆發指數（VEI）係最高嘅八級，噴出約莫一千立方公里嘅岩漿。以爆發指數嚟計，糧船灣超級火山當年爆發嘅威力係2011年5月冰島格里姆火山爆發嘅一萬倍。

世界自然遺產資格
糧船灣超級火山嘅獨特地形，有助科學家解開現時歐亞板塊同菲律賓板塊移動過程中嘅一啲謎團，成座超級火山遺址都有資格申請做世界自然遺產，佢嘅科學研究價值能夠幫助科學家了解地球嘅演變過程。
糧船灣超級火山完全符合申請資格，不過就要將香港地質公園範圍由陸地擴大一倍到海面，以保護成座火山遺址。
糭

糭（粵拼：zung2），又寫成糉、粽，係中國傳統食品，用長形嘅葉包住糯米蒸熟整成。亞洲其它地方亦有糭。

起源
相傳喺五月初五，楚愛國詩人屈原跳汨羅江自盡，百姓為咗唔畀魚食屈原條屍體，就將糭掉入條江。
包糭係端午節傳統，響農曆五月初五會食糭。
糯米包

糯米包，係種香港小食。糯米包外皮係黃色嘅燒賣皮，入面包住生炒糯米飯蒸成。相傳糯米包係由舊時香港嘅茶樓發明，係嗰時其中一款點心。
糧單

糧單係打工仔人工（出糧）嘅紀錄，通常每出一次糧都會有一份，糧單會寫咗嗰段時間應該有幾多人工。
糧船灣海

糧船灣海（Rocky Harbour或Leung Shuen Wan Hoi），香港一海，喺香港東面，係幾個大洲圍住嘅海。
海東面係糧船灣洲，西面係滘西洲、吊鐘洲，北面有鷄洲，南面有沙塘口山、伙頭墳洲。中間個細洲叫匙洲。
糧船灣海，向北可入西貢海，向南入南海，向西入牛尾海。未起萬宜水庫之前，東北可入水道官門。
糧食安全

糧食安全（粵拼：loeng4 sik6 on1 cyun4；英文：food security）係指一個群體嘅成員係咪個個都能夠有足夠嘅嘢食保持住健康。
一個國家（又或者係城市或者地區）嘅糧食安全由佢哋嘅經濟等因素主宰。
一個家庭嘅糧食安全可以受佢哋嘅社經地位主宰。
艾爾薩斯國旗歌

《艾爾薩斯國旗歌》（德文：Elsässisches Fahnenlied）係法國艾爾薩斯大區嘅非正式區歌。
伊首歌係由愛彌·傅約特（Emil Woerth）創作嘅，1911年被當時重屬於德國嘅艾爾薩斯直轄領地揀咗做區歌。1918年11月10號，艾爾薩斯同洛亭因宣佈脫離德國，成立艾爾薩斯－洛亭因共和國，用《艾爾薩斯國旗歌》做國歌。但係好景不長，第二日一戰嘅交戰雙方就停咗火，之後法國就控制咗艾爾薩斯同洛亭因，《艾爾薩斯國旗歌》失去咗官方地位。
艾爾斯伯里

艾爾斯伯里（英文：Aylesbury）係英國英倫白金漢郡嘅郡治，人口7萬。
艾爾索達

艾爾索達（英文：Al-Shorta SC）係伊拉克巴格達一間職業足球球會，依家踢緊伊拉克超級足球聯賽。
艾爾帕索

艾爾帕索（英文：El Paso），係美國德薩斯州第六大城，住咗65萬人。
艾爾湖

艾爾湖（粵拼：ngaai6 ji5 wu4；英文：Lake Eyre），又譯埃爾湖或艾耳湖，係澳洲最大湖，喺澳洲嘅中間。佢係世界最大嘅時令湖，有時出現，有時消失。

名
個湖喺1832年由英國科學家愛德華·莊·艾爾（英文：Edward John Eyre）發現而改成噉嘅名。

概況
呢個湖唔係常水湖，係時令湖，每隔3年到出現一次。佢之所以同人玩「失蹤」，係因為湖水主要從河流同雨水流入，由於湖周邊係沙漠地區，加上周邊年平均降雨量得100～150mm到，所以流出凈靠唯一嘅蒸發。喺降水量比較多時，湖嘅面積可以去到9,500km²；喺降水量比較少時，湖水被大量蒸發，湖識乾到見底同鋪咗埐鹽。喺全球各地啲教科書都寫佢嘅湖面積係「0～9500km²」，冇固定數字。水深亦一樣，降水量比較多時，深度可以去到1.5m，最深去到4m；降水量比較少時變成個盆地，冇水深記錄。
臺灣高雄地方法院

臺灣高雄地方法院，簡稱高雄地方法院、高雄地院或雄院，係中華民國嘅一個地方法院，喺台灣高雄市，屬於普通法院。

管轄
臺灣高雄地方法院管轄高雄市小港區、旗津區、前鎮區、苓雅區、新興區、前金區、三民區、鼓山區、鹽埕區、鳳山區、大寮區、林園區等12區，面積約244平方公里，人口約161萬人。
臺裔美國人

臺裔美國人（英文：Taiwanese Americans）即係全部或者係部分臺灣血統嘅美國公民，包括入籍美國嘅同埋美國出世嘅臺灣人。
臼井仁志

臼井仁志（1988年11月5號—）係日本足球員，司職中場，效力過岡山綠雉。
臼井儀人

臼井儀人死於行山意外，佢可能為咗影相跣腳跌落山而跌死。
臺鐵區間車、區間快車

區間車（英文：Local Train）、區間快車（英文：Fast Local Train)，係臺灣鐵路管理局（臺鐵）自2006年11月1號起新增嘅車種。區間車原則為各站停車、區間快車就只係停靠部分車站。
列車票價依復興號嘅每公里1.46元新臺幣計收。而家行駛距離最長嘅區間快車係由潮州開往七堵嘅1006同埋1038次，全長429.9公里；其次係由彰化開往臺東嘅3005次，全長348.4公里。行駛距離最長嘅區間車係由新竹開往潮州嘅3157次，全長329.5公里；其次係由新營開往瑞芳嘅2164次，全長319.9公里。
區間車同時亦係目前臺鐵班次數最多嘅車種。

相關文獻
蘇昭旭。《臺灣鐵路火車百科》。ISBN 9789865903404。
臺灣鐵路時刻表
臺鐵捷運化

臺鐵捷運化係臺灣鐵路管理局改善西部幹線路段中短途運輸計畫嘅總稱，現時有12案施工或規劃緊。

概要
「捷運化」得名嘅由來，主要係為咗使向來以中、長程運輸為主嘅臺鐵，能仿效城市軌道運輸系統（即捷運）嘅3大短程運輸特點：車站密集、班次密集、票種單純。施工除咗臺鐵自辦外，同屬中華民國交通部嘅交通部鐵道局亦執行多項專案。臺鐵捷運化以沿線人口密度較高嘅西部幹線為主要計畫範圍，並將臺灣西半部劃分為北、中、南生活圈作為執行區段。納入新十大建設後，其下共分為11案。另外加上已經喺2001年動工嘅「臺鐵都會區捷運化暨區域鐵路先期建設計畫」，計目前12案進行緊。
計畫喺硬體方面有幾個目標：
新增車站、路線，約2至3公里有1站。
改建車站、改善路線品質或景觀等。
增購新型電聯車：增加班次，以因應短程輸送密集化嘅需要。
遠期方面，票價上也計畫仿傚臺北捷運，區間列車起跳票價定為基本里程5公里／新台幣20元，之後每3.6至4公里增加5元，坐滿70公里嘅票價為110元，如繼續搭乘則依據增加嘅里程計者、車費。自強號將調高基本里程長度為20公里，票價為新台幣45元，超過20公里以上嘅運輸價格不變。

歷史
呢節未有人寫，歡迎編撰。 請幫加返相關資訊。
臻攝

臻攝（臻讀津）係十六攝之一，佔《廣韻》二百零六韻之中廿五個。平聲、上聲、去聲中古構擬音為陽聲韻/en/，而入聲構擬為入聲韻/et/。

喺粵語嘅變化
舒聲方面，開口同輕唇音讀an，合口喉牙音讀wan，舌齒音讀eon，例外有唇音魂韻讀un。入聲方面，開口同輕唇音讀at，合口喉牙音讀wat，舌齒音讀eot，例外有唇音魂韻讀ut。[未記出處或冇根據]
網民

網民，係指網絡世界出現嘅民眾。互聯網唔係一個國家，不過唔少上網嘅人都(以為):
網民係一個國度嘅子民
喺嗰度，行為係冇皇管
由民意決議一切
表決法則 - 少數服從多數
真正身份不必表露
網狀共價鍵

網狀共價鍵係共價鍵嘅一種，係原子晶體嘅主要化學鍵，亦係晶體結構嘅主要連接鍵。
網狀共價鍵所形成嘅物質並唔係一個個分子，而係一個大嘅原子晶體。網狀共價鍵嘅連接力好勁，若果要呢種鍵斷開就需要有好大嘅能量，所以用網狀共價鍵做化學鍵嘅物質嘅熔點同沸點都幾高、硬度都好很大，最典型嘅例就係金剛石，其他例子包括氮化硼、石墨、石英、碳化矽等。
網球場

網球場係用嚟打網球嘅場地，長方形，可以喺室內或戶外，中間有高一米嘅網分隔雙方陣地。單打同雙打比賽都用相同樣嘅場地，但係單打用嘅區域會窄一啲。

場地規格
網球場長度無論單打定雙打都係長23.77米。濶度單打係8.23米，雙打係10.97米，雙打比單打濶2.74米。
無論單打定雙打，網嘅高度：中央係91.4厘米，兩邊係1.07米。
線嘅濶度，中央標誌同中央發球線係5厘米，其他線為可以係2.5至5厘米。

草地場
草地球場係歷史最悠久、最具傳統意味嘅一種場地。草地場嘅特點係個波落地嗰陣同地面嘅摩擦細，波嘅反彈速度快，對球員嘅反應能力、靈敏度、奔跑嘅速度同技巧等要求非常高。因此，草地往往都係「攻勢網球」嘅天下，發球上網、隨球上網等各種上網強攻戰術幾乎被視為喺草地網球場上制勝嘅法寶，底線型選手就喺草地網球場上難有成就。但係，由於草地球場對草嘅特質、規格要求極高，加上氣候嘅限制同埋保養同維護費用昂貴，好難推廣到世界各地。

紅土場
紅土場屬於軟性球場，常見嘅各種沙地、泥地等都可以叫做軟性場地。呢種場地特點係個波落地嗰陣同地面有較大嘅摩擦，球速較慢，球員喺跑動路程特別係喺急停急回嘅時候會有好大距離，所以球員必須具備比喺其他場地上有更出色嘅體能、奔跑同移動能力同埋更頑強嘅意志品質。喺呢種場地比賽對球員嘅底線相持功夫係一個極大嘅考驗，球員一般要付出幾倍嘅汗水同耐心喺底線同對手周旋，獲勝嘅往往唔係打法兇悍嘅發球上網型選手，而係喺底線艱苦奮鬥嘅一方。

硬地場
現代大部分嘅比賽都係喺硬地網球場進行，亦係最普通、最常見嘅一種場地。硬地網球場一般由水泥同瀝青鋪墊而成，上面有一層紅、綠色塑膠面層，硬地場表面平整、硬度高，波嘅彈跳非常有規律，但係波嘅反彈速度好快。好多優秀嘅網球選手認為，硬地網球更具「爆發力」，而且網球比賽中硬地球場佔主導地位。但係硬地冇其他質地嘅場地彈性好，地表嘅反作用強而僵硬，所以容易對球員造成傷害，而且呢種損害已經令到好多優秀嘅網球選手付出咗好大代價。

地毯場
地毯場嘅表面係一層可以移除嘅尼龍編織面或塑膠類物質，好似地毯一樣鋪設喺地下就可以成為一網球場，唔用嗰陣亦可以收起，通常用喺室內場館。地毯場波嘅彈跳速度最快，波嘅彈跳高度亦第二低，球員擊球準備嘅時間好少、好少時間去追嗰波。因此喺地毯球場，較易打出令到對手無法反擊嘅球。因此一般嚟講，侵略型底線型球員同發球上網型球員嘅打法喺呢種場地比較佔有優勢。
網戰

《網戰》（英文：The War Net）係香港電視廣播有限公司製作嘅電視電影，喺2018年2月18號禮拜日晚23:05－00:35喺J2台播。故仔講兩個各為其主嘅網絡情報機關陣營喺網絡上嘅角力。
呢套嘢係無綫電視旗下Big Big Channel班底喺2016年製作嘅頭一套網劇形式嘅作品，但臺前幕後好多人都唔係無綫電視旗下嘅人，包括領銜主演嘅張建聲同吳凱欣，所以無綫電視播嗰陣剪走咗片尾嘅臺前幕後人員名單，同埋佢個節目網頁亦完全無提過張建聲同吳凱欣有份演出。
網布

網布（英文：Netting）係一種紡織品，指帶有網狀嘅布，中間疏竉。
芝士火腿三文治

芝士火腿三文治縮寫「芝腿治」，係用芝士同火腿做餡嘅三文治。
芝原千彌子

芝原千彌子 ，係日本嘅一個女藝人同埋配音員。
芝士火鍋

芝士火鍋（Cheese fondue）係用芝士做湯底嘅融漿火鍋，起源自瑞士。做法係將幾種芝士放落煲度煮溶，再用包或者其他食品點嚟食。
芝加哥打字機

《芝加哥打字機》（韓文：시카고 타자기，英文：Chicago Typewriter），係一套2017年4月6號由南韓tvN播放金土連續劇。電視劇由人氣劇集《擁抱太陽的月亮》、《Kill Me Heal Me》作家陳秀完同電視劇《通往機場的路》導演金哲圭共同打造，講述日本關東軍統治下一位文人轉世後，同古老可疑打字機交感連結，影響現代三位男女既奇幻愛情喜劇故事。本劇係林友晶繼2004年KBS電視劇《對不起，我愛你》後時隔十幾年復出首部韓劇。
芝加哥馬拉松

芝加哥馬拉松係喺美國芝加哥搞嘅一個馬拉松賽跑，1977年開始搞，每年10月舉行。佢亦係世界六大馬拉松之一。
芝喦衞公祠

芝喦衞公祠，堂號茭薈，喺廣州市海珠區瀝滘村二約大街21號，係番禺瀝滘衞氏大夫房二十世祖嘅祠堂。中華民國十八年（1929年）起。坐北朝南。2012年8月定爲海珠區不可移動文物。

建築
一正一偏兩沓格局。中路頭門面闊三間11.3米.進深6.6米七架，佔地421.4平方米。硬山頂，博古正脊。前簷柱係花崗岩石方柱，明間中開大門，石門夾，門額石陰刻「芝喦衞公祠」。第一二沓之間有天井聯埋。中堂面闊三間，進深9.7米十五架。三柱同後牆承重。樑上高放瓜柱。
芝加哥經濟學派

芝加哥經濟學派（The Chicago School of economics）係經濟學嘅一個學派，主張自由市場同貨幣主義（monetarism）。根據呢個學派嘅經濟學者（例如係佛利民；Milton Friedman），衹要錢供應唔好突然擴充或者收縮，市場經濟體本質上係穩定嘅，而呢個學派嘅分析師普遍認同，錢供應上嘅問題係大蕭條嘅主要成因。
芝士漢堡

芝士漢堡係餡有芝士嘅漢堡包。芝士漢堡塊芝士通常會用車打芝士或者瑞士芝士。
萬寶至

萬寶至（マブチモーター株式會社）係一間日本製造公司，1954年1月18號創立，總部設喺千葉縣松戶。
1986年12月，萬寶至喺東京證券交易所二部正式上市。1988年6月再由二部升上一部。
以產量計，萬寶至係世界上微型摩打製造商嘅第一名，每年生產超過14億隻摩打，2013年，萬寶至歷年摩打銷售量累積超越400億隻。2017年營業額1,469.25億日圓。
萬寶路

萬寶路（英文：Marlboro）係隻美國煙仔牌子，由菲臘莫里斯生產。喺煙仔可以賣廣告嘅年代，萬寶路嘅廣告多數用美國西部牛仔做題材。
420年

420年係閏年。

大件事
舊曆六月，劉裕登基做皇帝，建立劉宋，東晉滅亡。
420年代

420年代係指420年去到429年之間嗰十年。
421年

421年係平年。

響呢年死嘅人
晉恭帝司馬德文。
英國駐香港總領事館

英國駐香港總領事館（英文：British Consulate General Hong Kong）係位於香港金鐘法院道1號，現時世界上最大嘅英國總領事館之一，比起好多其他英國大使館同高級專員公署仲要大。佢係負責維持英國同香港以及澳門之間嘅聯繫。
連埋美國駐香港總領事館、馬來西亞總領事館同印尼總領事館，英國駐香港總領事館係香港少數幾個嘅總領事館，係置身喺自己嘅建築物入面。

角色
由於香港嘅特區身份，所以，英國駐香港總領事同其他英國駐華總領事唔一樣，佢係直接向英國外交和聯邦事務部入面嘅中國事務署匯報，而唔係向英國駐北京大使匯報。駐港總領事館亦同時負責向澳門地區提供服務，其中有幾位外交官係專門處理澳門事務。
駐港總領事館曾經係英國護照嘅區域發行中心，負責處理居住喺其他亞洲地方嘅英國公民護照申請。
駐港總領事館之前都會負責處理英國駐台北貿易文化辦事處（依家叫「英國在台辦事處」）所收到嘅護照申請表。另外，即使法律上冇要求英國國民申報喺台灣註冊嘅婚姻，但駐港總領事亦都會代為處理。
但係，由2014年起，有關服務就已經終止咗。依家，所有護照事項都由英國護照辦公室集中處理。另外，由2015年起，簽證申請事務亦都外判咗畀一間公司處理。

歷史
香港仲係英國統治嘅時候，總督係代表英國政府同埋國家元首嘅英國君主。而同英國國籍有關嘅事務，就由當時香港人民入境事務處處理。
喺英中兩國就香港嘅未來進行談判嗰陣，英國曾經提議喺主權移交後設立「英國專員」一職 ，但因為本身一啲已經喺香港嘅英聯邦國家外交代表已被尊稱為「專員」，所以呢個建議被中國拒絕，中方擔心呢個做法係嘗試令將來嘅香港特別行政區成為英聯邦嘅正式會員或者聯繫會員。
另外，英國當年嘅商業利益係由英國駐港高級商務專員公署代表負責。最後一名高級商務專員（1993-1997）鄺富劭，喺1997年7月1號主權移交之後，就成為第一任英國駐港總領事。
總領事館大樓係由英國建築公司 Terry Farrell and Partners 設計，並且由安妮長公主喺1997年1月30號開幕，當時嘅造價為2億9千萬港元，而同大樓黐埋一齊嘅英國文化協會亦都喺隨後嘅12月開業。
自2013年以來，總領事一直租住喺傲璇嘅一個單位入面。
英屬南極領地

1961年《南極條約》簽訂後，英屬南極領地嘅主權未畀國際承認。
英國首相

英國首相，正式名聯合王國首相（Prime Minister of the United Kingdom），簡稱英揆，係英國政府阿頭，由英國國會下議院多數黨黨魁或者執政聯盟領袖做。現時一般會兼任「首席大藏卿」（First Lord of the Treasury）以及「公務員事務大臣」 （Minister for the Civil Service）。